नेपालका डा. केसी तथा भारतका अन्ना हजारे त्यसका प्रखर उदाहरण हुन् । सरकारले कमिशनको आधारमा वा अन्य कारणले गलत निर्णय गर्न हुँदैन, बरु उचित नै निर्णय गरेर पनि आफ्नाहरुलाई न्यायसंगतरुपमा चित्त बुझाउन सकिन्छ । मेडिकल कलेजलाई विकेन्द्रित गर्नु र स्वास्थ्य क्षेत्रमा आमूल परिवर्तन ल्याउनु आवश्यक छ नै । मेडिकल क्षेत्रमा भएको लगानी र आम्दानीको उचित निरीक्षणको आधारमा नै विद्यार्थीको फी आदि तोक्नु अझै महत्वपूर्ण छ । लगानी कसैले पनि धरापमा पारेर गर्दैन र लगानी गरेकै कारणले उसले जे गरे पनि हुन्छ भन्ने सोच पनि राख्नुहुँदैन भन्ने अवधारणाको बीचमा नै समाधान छ ।
